Italienii salută un acord de colaborare semnat cu ministrul Alina Gorghiu: "Deținuții români se vor întoarce în închisorile din țara lor, ușurând astfel supraaglomerarea noastră"
Ministrul Justiției, Carlo Nordio, anunță în presa italiană semnarea unui acord de colaborare cu omologul său din România, Alina Gorghiu, în vederea intensificării cooperării judiciare bilaterale, atât în materie penală, cât și în materie civilă.
Italienii spun că deținuții români vor fi mai ușor transferați în închisori din România, contribuind astfel la supraaglomerarea din spațiile de detenție din peninsulă.
Riccardo De Corato, deputat Fratelli d'Italia, fost viceprimar al jformațiunilor de centru-dreapta din Milano și membru al Comisiei de anchetă a Camerei Deputaților privind securitatea și degradarea suburbiilor din Italia semnalează semnarea acestui acord de cooperare bilaterală.
"Datorită acestei declarații comune, de fapt, deținuții români, în special cei nomazi, se vor întoarce în închisorile din țara lor, ușurând astfel supraaglomerarea noastră. Acest vine după cel semnat luna trecută între premierul nostru Giorgia Meloni și premierul român Marcel Ciolacu. Acordul de astăzi este foarte important pentru Italia, în special pentru că, în închisorile noastre, cetățenii români sunt pe locul doi după marocani. În special, în închisoarea San Vittore din Milano, aproximativ 70% dintre deținuți sunt străini, iar aceștia sunt în jur de 300 din România" a conchis De Corato.
Alina Gorghiu a semnalat semnarea acordului în România precizând că va ajuta la reîntoarcerea în țară a românilor care fug de justiție.
"România și Italia sunt parteneri strategici și în justiție. Acesta e mesajul transmis de mine și ministrul justiției din Italia, Carlo Nordio. Azi, la Roma, ne asumăm angajamentul de a lucra împreună pentru o cooperare judiciară mai strânsă în materie penală. În 2023, statul român a adus din Italia 120 de fugari. În 2024, până în prezent, au fost predați în țară deja 24", a scris Gorghiu pe pagina sa de Facebook.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank